PMIndiaData/PMIndiaSum huggingface dataset:
‘મન કી બાત’-2 (95-પંચાણુંમી કડી) પ્રસારણ તારીખ : 27-11-2022

મારા પ્રિય દેશવાસીઓ, નમસ્કાર, મન કી બાતમાં ફરી એક વખત તમારા બધાનું ખૂબ–ખૂબ સ્વાગત છે. આ કાર્યક્રમની 95મી કડી છે. આપણે બહુ ઝડપથી મન કી બાતના શતક તરફ આગળ વધી રહ્યા છીએ. આ કાર્યક્રમ મારા માટે 130 કરોડ દેશવાસીઓ સાથે જોડાવાનું એક માધ્યમ છે. દરેક એપિસોડની પહેલા ગામડાં–શહેરોમાંથી આવેલા અઢળક પત્રોને વાંચવા, બાળકોથી લઈ વૃદ્ધોના ઓડિયો મેસેજને સાંભળવા, તે મારા માટે એક આધ્યાત્મિક અનુભવ જેવું હોય છે. સાથીઓ, આજના કાર્યક્રમની શરૂઆત હું એક અનોખી ભેટની ચર્ચાની સાથે કરવા ઈચ્છું છું. તેલંગાણાના રાજન્ના સિર્સિલ્લા જિલ્લામાં એક વણકર ભાઈ છે – યેલ્ધી હરિપ્રસાદ ગારૂ. તેમણે મને પોતાના હાથેથી જી-20નો આ લોકોએ વણીને મોકલ્યો છે. આ શાનદાર ભેટ જોઈને હું તો દંગ રહી ગયો. હરિપ્રસાદજીએ પોતાની કળામાં એટલી મહારથ મેળવેલી છે કે તેઓ દરેકનું ધ્યાન આકર્ષિત કરી લે છે. હરિપ્રસાદ જીએ હાથથી વણેલા જી-20ના આ લોગોની સાથે જ મને એક પત્ર પણ મોકલ્યો છે. તેમાં તેમણે લખ્યું છે કે આવતા વર્ષે જી-20 શિખર સંમેલનની યજમાની કરવી ભારત માટે ઘણાં જ ગૌરવની વાત છે. દેશની આ જ ઉપલબ્ધિની ખુશીમાં તેમણે જી-20નો આ લોગો પોતાના હાથે તૈયાર કર્યો છે. વણાટની આ ઘણી જ સારી પ્રતિભા તેમને તેમના પિતા તરફથી વારસામાં મળી છે અને આજે તેઓ સંપૂર્ણ
પ્રધાનમંત્રીશ્રી અને નોર્વેના પ્રધાનમંત્રી મહામહિમ શ્રી જોનાસ ગહર સ્ટોર વચ્ચે ટેલિફોન પર વાતચીત થઈ

પ્રધાનમંત્રી શ્રી નરેન્દ્ર મોદીએ આજે નોર્વેના પ્રધાનમંત્રી મહા મહિમ શ્રી જોનાસ ગહર સ્ટોર સાથે ટેલિફોન પર વાતચીત કરી હતી. નેતાઓએ વિકાસશીલ દેશોમાં રિન્યુએબલ એનર્જી પ્રોજેક્ટ્સ માટે ક્લાયમેટ ફાઇનાન્સને એકત્રિત કરવાની પહેલ સહિત પરસ્પર હિતના દ્વિપક્ષીય અને આંતરરાષ્ટ્રીય મુદ્દાઓ પર ચર્ચા કરી હતી.
કોલસા ખનન (વિશેષ જોગવાઈ) અધિનિયમ 2015 અંતર્ગત કોલસા મંત્રાલયમાં રાષ્ટ્રીય સત્તાવાહક (સંયુક્ત સચિવ સ્તરીય) પદને મંજૂરી

વડાપ્રધાન નરેન્દ્ર મોદીની અધ્યક્ષતામાં આજે યોજાયેલી કેન્દ્રીય મંત્રીમંડળની બેઠકમાં કોલસા મંત્રાલયમાં રાષ્ટ્રીય સત્તાવાહકના પદ તથા તેમની મદદ માટે અધિકારીઓ તથા કર્મચારીઓની જગ્યાઓને મંજૂરી આપી દેવામાં આવી છે. સત્તાવાહકનું પદ (સંયુક્ત સચિવ સ્તરીય) વેતન બેન્ડ -4માં 37,400-67,000 રૂપિયા તથા 10,000 ગ્રેડ પે હશે. તેનાથી કોલસા મંત્રાલય (વિશેષ જોગવાઈ) અધિનિયમ 2015 અંતર્ગત રાષ્ટ્રીય સત્તાવાહક કાર્યાલયના સરળ કામકાજમાં મદદ મળશે તથા અધિનિયમના હેતુઓ પૂરા કરી શકાશે. આ પદના સર્જનથી નિયુક્ત સત્તાવાહક સક્ષમ રીતે કાર્ય કરી શકશે. તેનાથી કોલસાના ક્ષેત્રે અનિશ્ચિતતા પૂરી થશે અને કોલસાની ઉપલબ્ધિમાં સુધારો થશે.
પ્રધાનમંત્રી શ્રી નરેન્દ્ર મોદીની લુમ્બિની, નેપાળની મુલાકાત (મે 16, 2022) લેશે

પ્રધાનમંત્રી શ્રી નરેન્દ્ર મોદી 16 મે 2022ના રોજ બુદ્ધ પૂર્ણિમાના અવસરે નેપાળના પ્રધાનમંત્રી માનનીય શેર બહાદુર દેઉબાના આમંત્રણ પર લુમ્બિનીની સત્તાવાર મુલાકાત લેશે. 2014 પછી પ્રધાનમંત્રી શ્રીની નેપાળની આ પાંચમી મુલાકાત હશે. લુમ્બિની ખાતે, પ્રધાનમંત્રી શ્રી પૂજા કરવા પવિત્ર માયાદેવી મંદિરની મુલાકાત લેશે. પ્રધાનમંત્રી શ્રી નેપાળ સરકારના નેજા હેઠળ લુમ્બિની ડેવલપમેન્ટ ટ્રસ્ટ દ્વારા આયોજિત બુદ્ધ જયંતિ કાર્યક્રમમાં પણ સંબોધન કરશે. અલગથી, પ્રધાનમંત્રી શ્રી લુમ્બિની મોનાસ્ટિક ઝોનની અંદર ઇન્ટરનેશનલ બૌદ્ધ સંઘ (
હિન્દુસ્તાન ફર્ટીલાઇઝર કોર્પોરેશન લિમિટેડની બરૌની બ્રાન્ચના પુરુત્થાન માટે નાણાકિય સહાયતા

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે હિન્દુસ્તાન ફર્ટીલાઇઝર કોર્પોરેશન લિમિટેડ (એચએફસીએલ)ના નાણાકિય નવીનીકરણને મંજૂરી આપી દીધી છે. મંત્રીમંડળે તેને ભારત સરકાર તરફથી આપવામાં આવેલા 1916.14 કરોડ રૂપિયા (31.01.2015)ની લોન અને તેની પર લાગનારા વ્યાજ (31.03.2015 સુધી વ્યાજની રકમ હતી 7163.35 કરોડ રૂપિયા)ને છોડવાનો (માફ કરવાને) મંજૂરી આપી દીધી છે. મંત્રીમંડળે એચએફસીએલ પર બિહાર રાજ્ય વિદ્યુત ઉત્પાદન કંપની લિમિટેડની બાકી રકમની ચૂકવણી માટે બરૌની બ્રાન્ચની 56 એકર જમીનને સ્થાનાંતરિત કરવાને પણ મંજૂરી આપી દીધી છે. મંત્રીમંડળની મંજૂરીથી એચએફસીએલને બીઆઇએફઆરના પંજીકરણથી અળગ હોવામાં મદદ મળશે અને આ તેના માટે સકારાત્મક થશે. એનાથી એચએફસીએલના ઝડપી પુનરુત્થાનનો રસ્તો સાફ થશે. આ બ્રાન્ચ અત્યારે નિષ્ક્રિય પડેલી છે અને જાન્યુઆરી 1999થી તેનું સંચાલન બંધ છે. અહીં એ બતાવવું જરૂરી હશે કે દેશના પૂર્વી ભાગમાં ફક્ત નામરૂપ (અસમ)માં બે નાની બ્રાન્ચને છોડી દઇએ તો, યૂરિયા ઉત્પાદનની કોઇ પણ બ્રાન્ચ નથી. દેશમાં યૂરિયાની વાર્ષિક ખપત 320 એલએમટી છે જેમાં 245 એલઅમટીનું ઉત્પાદન દેશમાં થાય છે જ્યારે બાકી આયાત કરવામાં આવે છે. બૈરોનીમાં નવી બ્રાન્ચ લગાડવાથી બિહાર, પશ્ચિમ બંગાળ અને ઝારખંડમાં યૂરિયાની વધતી માંગને પૂરી કરી શકાશે. એનાથી પશ્ચિમી તથા મધ્ય ક્ષેત્રોથી યૂરિયા લાવવા માટે રેલવે તથા સડક વ્યવહાર પર પડનારા ભારણને પણ ઓછો કરી શકાશે અને એનાથી સરકારી સબ્સીડીમાં પણ બચત થશે. આ યૂનિટથી 400 પ્રત્યક્ષ અને 1200 અપ્રત્યક્ષ રોજગારના અવસર પેદા થશે. બૈરોની બ્રાન્ચ, ગેસ ઓથોરિટી ઓફ ઇન્ડિયા લીમિટેડ (ગેલ) દ્વારા બિછાવવામાં આવતી જગદીશપુર – હલ્દીયા ગૈસ પાઇપલાઇન માટે પણ મુખ્ય બ્રાન્ચ તરીકે કામ કરશે. જે પૂર્વી ભારતમાં વિકાસ તથા આર્થિક ઉન્નતિ અને માળખાકિય વિકાસ માટે ઘણી મહત્વની છે.
એઆઈઆઈબીના મનોનીત અધ્યક્ષને મળ્યા પ્રધાનમંત્રી

એશિયાઈ અવસંરચના નિવેશ બેંક (એશિયન ઈન્ફ્રાસ્ટ્રક્ચર ઈનવેસ્ટમેન્ટ બેંક એટલે કે એઆઈઆઈબી) ને મનોનીત અધ્યક્ષ શ્રી જિન લિકનને પ્રધાનમંત્રી શ્રી નરેન્દ્ર મોદીએ ઔપચારીક મુલાકાત કરી. પ્રધાનમંત્રીએ સર્વસંમતિથી એઆઈઆઈબીના પ્રથમ અધ્યક્ષ ચૂટાવા પર શ્રી લિંકનને શુભેચ્છા પાઠવી. પ્રધાનમંત્રીએ વિશ્વાસ વ્યક્ત કર્યો કે એઆઈઆઈબી બ્રિક્સ ન્યૂ ડેવપલમેન્ટ બેંકની સાથે એશિયા ક્ષેત્રમાં બુનિયાદી માળખાના વિકાસમાં એક મહત્વપૂર્ણ ભૂમિકા અદા કરશે. આ સંદર્ભમાં તેમણે ક્ષેત્રિય સંપર્ક વધારવા માટે માર્ગ, રેલ અને બંદરગાહો પર ધ્યાન કેન્દ્રિત કરવાની આવશ્યકતા પર જોર આપ્યું. આની સાથે જ તેમણે સતત વિકાસ માટે નાજુક જળવાયુ બુનિયાદી માળખા અને સ્વચ્છ ઉર્જા પહેલનો પણ ઉલ્લેખ કર્યો. આ પ્રયાસ આર્થિક વિકાસને વધારવા અને ગરીબીના જીવનથી લાખો લોકોને ઉગારવામાં સહાયક થઈ શકે છે. પ્રધાનમંત્રીએ આશ્વાસન આપ્યું કે એઆઈઆઈબીના સંસ્થાપક સભ્ય અને બેંકમાં બીજા સૌથી મોટા શેરધારકો હોવાના લીધે ભારત બેંકની સફળતા માટે પૂર્ણ સમર્થન આપશે.
ઇન્ડિયન ડિફેન્સ એકાઉન્ટ સર્વિસ, આઈડીએએસની કેડર સમીક્ષા માટે કેબિનેટની મંજૂરી

પ્રધાનમંત્રી શ્રી નરેન્દ્ર મોદીના વડપણ હેઠળ મળેલી કેન્દ્રીય કેબિનેટે સંરક્ષણ મંત્રાલય હેઠળ ઇન્ડિયન ડિફેન્સ એકાઉન્ટ સર્વિસની કેડર સમીક્ષાને મંજૂરી આપી હતી. આ નિર્ણયથી નવી 23 પોસ્ટ વધારવાની મંજૂરી આપવામાં આવી છે જેમાં એપેક્સ કક્ષાએ એક, એચએજી કક્ષાએ છ પોસ્ટ, એસએજી કક્ષાએ છ પોસ્ટ અને જેએજી કક્ષાએ દસ (10) પોસ્ટનો સમાવેશ થાય છે જ્યારે એચએજી+ કક્ષાએ એક પોસ્ટ, એસટીએસ કક્ષાએ 12 પોસ્ટ અને જેટીએસ કક્ષાએ 10 પોસ્ટ ઘટાડી દેવામાં આવશે. વહીવટી જરૂરિયાત, કેડરના માળખા અને લશ્કરી સેવા સાથે સંકળાયેલા અધિકારીઓની કારકિર્દીની પ્રગતિને ધ્યાનમાં રાખીને આઈડીએસમાં કેડરની સમીક્ષા જરૂરી બની ગઈ હતી.
પ્રધાનમંત્રીશ્રીએ બ્રાઝિલના રાષ્ટ્રપતિ તરીકે કાર્યભાર સંભાળવા બદલ લુઇઝ ઇનાસિયો લુલા દા સિલ્વાને અભિનંદન આપ્યા

પ્રધાનમંત્રી શ્રી નરેન્દ્ર મોદીએ બ્રાઝિલના રાષ્ટ્રપતિ તરીકે કાર્યભાર સંભાળવા બદલ લુઇઝ ઇનાસિયો લુલા દા સિલ્વાને અભિનંદન પાઠવ્યા છે. પ્રધાનમંત્રી શ્રીએ ટ્વીટ કર્યું; “બ્રાઝિલના રાષ્ટ્રપતિ તરીકે કાર્યભાર સંભાળવા બદલ લુઇઝ ઇનાસિયો લુલા દા સિલ્વાને હાર્દિક અભિનંદન. હું તેમને સફળ ત્રીજી ટર્મની શુભેચ્છા પાઠવું છું અને ભારત – બ્રાઝિલ વ્યૂહાત્મક ભાગીદારીને મજબૂત કરવા તેમની સાથે કામ કરવા આતુર છું.
પ્રધાનમંત્રીએ ચોટીલા ખાતે જાહેરસભાને સંબોધન કર્યું તથા રાજકોટના ગ્રીનફિલ્ડ એરપોર્ટનું ભૂમિપૂજન કર્યું

પ્રધાન મંત્રી શ્રી નરેન્દ્ર મોદીએ આજે સુરેન્દ્રનગર જીલ્લાના ચોટીલા ખાતે એક જાહેરસભાને સંબોધન કર્યું હતું. તેમણે રાજકોટ ખાતે નવા આકાર પામનારા ગ્રીનફિલ્ડ એરપોર્ટ, અમદાવાદ- રાજકોટ નેશનલ હાઈવેનું 6 માર્ગીકરણ તથા રાજકોટ-મોરબી સ્ટેટ હાઈવેના ચાર માર્ગીકરણની શિલારોપણ વિધિ કરી હતી. તેમણે સંપૂર્ણ ઓટોમેટિક મિલ્ક પ્રોસેસિંગ અને મિલ્ક પેકેજીંગ પ્લાન્ટ તથા સુરેન્દ્રનગરના જોરાવરનગર અને રતનપુર ખાતે પીવાના પાણીના વિતરણ માટેની પાઈપ લાઈન રાષ્ટ્રને સમર્પિત કરી હતી. પ્રધાન મંત્રીશ્રીએ જણાવ્યું કે સુરેન્દ્રનગર જીલ્લામાં એરપોર્ટની કલ્પના કરવી તે એક મુશ્કેલ બાબત છે. વિકાસના આવા કાર્યોથી નાગરિકોનું સશક્તિકરણ થતું હોય છે. તેમણે વધુમાં જણાવ્યું હતું કે ઉડ્ડયન વ્યવસ્થા માત્ર અમીર લોકો સંબંધિ જ હોતી નથી. આપણે ઉડ્ડયન તંત્રને પોસાય તેવું અને સુવિધાથી વંચિત લોકો સુધી પહોંચાડ્યું છે. પ્રધાન મંત્રીશ્રીએ જણાવ્યું કે વિકાસની વ્યાખ્યા બદલાઈ છે. એવા પણ દિવસો હતા કે જ્યારે હેન્ડ પમ્પસને વિકાસની નિશાની તરીકે ઓળખવામાં આવતા હતા. આજે નર્મદા નદીનાં પાણી નાગરિકોના લાભાર્થે પહોંચાડવામાં આવ્યા છે. તેમણે કહ્યું કે સુરેન્દ્રનગર જીલ્લાને નર્મદાના પાણીથી ઘણો લાભ થશે. તેમણે લોકોને અનુરોધ કર્યો હતો કે પાણીનો જવાબદારીપૂર્વક ઉપયોગ કરે અને પાણીના દરેક ટીંપાની જાળવણી કરે. પ્રધાન મંત્રીશ્રીએ કહ્યું કે સૂરસાગર ડેરીથી લોકોને વિપુલ પ્રમાણમાં લાભ થશે. આ પ્રસંગે તેમણે ભૂતપૂર્વ મુખ્યમંત્રી શ્રી કેશુભાઈ પટેલને યાદ કરીને બહેતર અને સલામત માર્ગો માટે તેમણે કેવા પ્રયાસો કર્યા હતા તેનો ઉલ્લેખ કર્યો હતો.
પ્રધાનમંત્રીએ આજે સીઆરપીએફના જવાનોને, એમના વીરતા દિવસ પર નમન કર્યા

પ્રધાનમંત્રી શ્રી નરેન્દ્ર મોદીએ સીઆરપીએફ (સેન્ટ્રલ રિઝર્વ પોલીસ ફોર્સ)ના જવાનોને, એમના વીરતા દિવસ પર નમન કર્યા હતા. પ્રધાનમંત્રીએ કહ્યું કે, “સીઆરપીએફની સાહસિકતા લોકો વચ્ચે પ્રસિદ્ધ છે. આજે સીઆરપીએફ વીરતા દિવસ પર હું આ બહાદૂર પોલીસ દળને નમન કરું છું અને 1965માં ગુજરાતની સરદાર પટેલ ચોકી પર આપણા સીઆરપીએફ જવાનોની બહાદુરીનું સ્મરણ કરું છું. વીર શહીદોના બલિદાનને ક્યારેય નહીં ભૂલી શકાય”
આર્સેલર મિત્તલ નિપ્પોન સ્ટીલ ઇન્ડિયા હજિરા પ્લાન્ટના વિસ્તરણ પ્રસંગે પ્રધાનમંત્રીનું સંબોધન

પ્રધાનમંત્રીશ્રી નરેન્દ્ર મોદીએ આજે આર્સેલર મિત્તલ નિપ્પોન સ્ટીલ ઈન્ડિયા (એએમ/એનએસ ઇન્ડિયા) હજીરા પ્લાન્ટના વિસ્તરણ પ્રસંગે વિડિયો સંદેશ મારફતે એકત્રિત થયેલી જનમેદનીને સંબોધિત કરી હતી. પ્રધાનમંત્રીએ જણાવ્યું હતું કે સ્ટીલ પ્લાન્ટ મારફતે માત્ર રોકાણ જ નથી થઈ રહ્યું પરંતુ અનેક નવી સંભાવનાઓના દ્વાર પણ ખુલી રહ્યા છે. પ્રધાનમંત્રીએ જણાવ્યું હતું કે, "રૂપિયા 60 હજાર કરોડથી વધુનું નાણાકીય રોકાણ ગુજરાત અને દેશના યુવાનો માટે રોજગારીની ઘણી તકો ઉભી કરશે. આ વિસ્તરણ પછી, હજીરા સ્ટીલ પ્લાન્ટમાં ક્રૂડ સ્ટીલ ઉત્પાદન ક્ષમતા 9 મિલિયન ટનથી વધીને 15 મિલિયન ટન થશે.” 2047 સુધીમાં વિકસિત ભારત તરફ આગળ વધવાના લક્ષ્યાંકોમાં સ્ટીલ ઉદ્યોગની વધતી ભૂમિકાને રેખાંકિત કરતાં પ્રધાનમંત્રીએ જણાવ્યું હતું કે મજબૂત સ્ટીલ ક્ષેત્ર મજબૂત માળખાકીય ક્ષેત્ર તરફ દોરી જાય છે. એ જ રીતે, સ્ટીલ ક્ષેત્ર રોડ, રેલવે, એરપોર્ટ, બંદરો, બાંધકામ, ઓટોમોટિવ, કેપિટલ ગુડ્સ અને એન્જિનિયરિંગ ઉત્પાદનમાં અહમ ભૂમિકા ભજવે છે. પ્રધાનમંત્રીએ નોંધ્યું હતું કે આ વિસ્તરણની સાથે ભારતમાં એક તદ્દન નવી ટેક્નોલોજી આવી રહી છે જે ઇલેક્ટ્રિક વાહન, ઓટોમોબાઈલ અને અન્ય ઉત્પાદન ક્ષેત્રોમાં ખૂબ મદદરૂપ થશે. પ્રધાનમંત્રીએ જણાવ્યું હતું કે, “મને ખાતરી છે કે આર્સેલર મિત્તલ નિપ્પોન સ્ટીલ ઇન્ડિયાનો આ પ્રોજેક્ટ મેક ઇન ઇન્ડિયાના વિઝનમાં એક સીમાચિહ્નરૂપ સાબિત થશે. આ સ્ટીલ સેક્ટરમાં વિકસિત ભારત અને આત્મનિર્ભર ભારત માટેના અમારા પ્રયાસોને નવી તાકાત પૂરી પાડશે.” ભારત તરફ સમગ્ર વિશ્વ દ્વારા રાખવામાં આવી રહેલી અપેક્ષાઓનો ઉલ્લેખ કરતા પ્રધાનમંત્રીએ કહ્યું કે ભારત ઝડપથી વિશ્વનું સૌથી મોટું ઉત્પાદન કેન્દ્ર બનવા તરફ આગળ વધી રહ્યું છે અને સરકાર આ ક્ષેત્રના વિકાસ માટે જરૂરી નીતિગત વાતાવરણ બનાવવા માટે સક્રિયપણે વ્યસ્ત છે. આ અંગે તેમણે વધુમાં જણાવ્યું હતું કે, “છેલ્લા 8 વર્ષોમાં દરેકના પ્રયત્નોને કારણે, ભારતીય સ્ટીલ ઉદ્યોગ વિશ્વનો બીજો સૌથી મોટો સ્ટીલ ઉત્પાદક ઉદ્યોગ બની ગયો છે. આ ઉદ્યોગમાં વિકાસની અપાર સંભાવનાઓ છે.” પ્રધાનમંત્રીએ ભારતીય સ્ટીલ ઉદ્યોગને વધુ પ્રોત્સાહન આપવા ભરવામાં આવી રહેલા પગલાંઓની સૂચી પૂરી પાડી છે. તેમણે કહ્યું કે પીએલઆઈ યોજનાએ તેના વિકાસના નવા રસ્તાઓ બનાવ્યા છે. આઇએનએસ વિક્રાંતનું ઉદાહરણ આપતાં પ્રધાનમંત્રીએ માહિતી આપી હતી કે દેશે ઉચ્ચ-ગ્રેડ સ્ટીલમાં નિપૂણતા પ્રાપ્ત કરી છે જેનો ઉપયોગ જટિલ વ્યૂહાત્મક કાર્યક્રમોમાં વધી રહ્યો છે. પ્રધાનમંત્રીએ કહ્યું કે ડીઆરડીઓના વૈજ્ઞાનિકોએ એરક્રાફ્ટ કેરિયરમાં વપરાતા ખાસ સ્ટીલનો વિકાસ કર્યો છે. ભારતીય કંપનીઓએ હજારો મેટ્રિક ટન સ્ટીલનું ઉત્પાદન કર્યું હતું અને આઇએનએસ વિક્રાંત સંપૂર્ણપણે સ્વદેશી ક્ષમતા અને ટેક્નોલોજી સાથે તૈયાર કરવામાં આવ્યું હતું. આવી ક્ષમતાને પ્રોત્સાહન આપવા માટે, દેશે હવે ક્રૂડ સ્ટીલની ઉત્પાદન ક્ષમતા બમણી કરવાનો લક્ષ્યાંક નક્કી કર્યો છે. અમે હાલમાં 154
ઓએનજીસી પેટ્રો એડિશન્સ લિમિટેડ (ઓપલ) દહેજમાં ઔદ્યોગિક બેઠકમાં પ્રધાનમંત્રીના સંબોધનનો મૂળ પાઠ

ગુજરાતના મુખ્યમંત્રી શ્રી વિજય રુપાણી કેન્દ્રમાં મંત્રીમંડળમાં મારા સાથીદારો શ્રી નીતિન ગડકરી અને શ્રી મનસુખ માંડવિયા આ ક્ષેત્રના લોકપ્રિય સાંસદ શ્રી મનસુખભાઈ વસાવા મંચ પર બિરાજમાન અન્ય ગણમાન્ય વ્યક્તિ મારા સાથીદારો, આપણું દહેજ એક રીતે લઘુ ભારત બની ગયું છે. દેશનો કોઈ જિલ્લો એવો નહીં હોય, જેના લોકો અહીં નહીં હોય અને જેમની આજીવિકાનું સાધન દહેજ સાથે જોડાયેલું નહીં હોય. સમગ્ર દેશ અને જગતમાં ગુજરાતની વેપારવાણિજ્યની સૂઝબૂઝ અને સાહસિકતાની પ્રશંસા થાય છે. ગુજરાતની આ સાહસિકતાને બહાર લાવવામાં દહેજ-ભરુચ ક્ષેત્રનો ફાળો અમૂલ્ય છે. હું જ્યારે ગુજરાતનો મુખ્યમંત્રી હતો, ત્યારે ઘણી વખત આ ક્ષેત્રના વિકાસને વેગ આપવા આવવાનું થતું હતું અને તેની સાથે હું સતત જોડાયેલો રહ્યો છું. આ જગ્યાને મેં તબક્કાવાર રીતે (
નેપાળના પ્રધાનમંત્રીએ પ્રધાનમંત્રી મોદી સાથે ટેલિફોન પર વાત કરી

નેપાળના પ્રધાનમંત્રી નિવૃત્ત આદરણીય પુષ્પ કમલ દહલ ‘પ્રચંડ’એ આજે પ્રધાનમંત્રી શ્રી નરેન્દ્ર મોદીને ટેલિફોન કર્યો હતો. બંને પ્રધાનમંત્રીઓએ ભારત અને નેપાળ વચ્ચેના સંબંધોમાં તાજેતરમાં થયેલી પ્રગતિ પર ચર્ચા કરી હતી, જેમાં તાજેતરમાં નેપાળનાં રાષ્ટ્રપતિ નિવૃત્ત આદરણીય વિદ્યાદેવી ભંડારીની ભારતની મુલાકાત વિશેની વાતચીત સામેલ હતી. પ્રધાનમંત્રી પ્રચંડએ બંધારણના અમલની પ્રક્રિયામાં તમામ પક્ષોને સામેલ કરવાના તેમના પ્રયાસો વિશે વાત કરી હતી. પ્રધાનમંત્રી પ્રચંડે આશરે 20 વર્ષમાં નેપાળમાં આયોજિત પ્રથમ સ્થાનિક ચૂંટણીઓ વિશે પણ વાત કરી હતી અને આ સંબંધમાં ભારતને મદદ કરવા વિનંતી કરી હતી. પ્રધાનમંત્રી મોદીએ નેપાળની જનતાને શાંતિ, સ્થિરતા અને સામાજિક-આર્થિક પરિવર્તન કરવા તેમના રાષ્ટ્રીય પ્રયાસો માટે ભારતની જનતા અને સરકારની શુભેચ્છા પાઠવી હતી તથા પ્રધાનમંત્રી પ્રચંડને ખાતરી આપી હતી કે ભારત સ્થાનિક ચૂંટણીઓમાં શક્ય તમામ સહાય કરશે. બંને પ્રધાનમંત્રીઓએ બંને દેશની જનતાના લાભ માટે ભારત-નેપાળ વચ્ચે બહુપક્ષીય સહકારી સંબંધોને આગળ વધારવા તેમની પ્રતિબદ્ધતા પર ભાર મૂક્યો હતો.
પ્રધાનમંત્રીએ ઓડિશાના પૂર્વ મુખ્યમંત્રી શ્રી હેમાનંદ બિસ્વાલના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઓડિશાના પૂર્વ મુખ્યમંત્રી શ્રી હેમાનંદ બિસ્વાલના નિધન પર ઘેરા શોકની લાગણી વ્યક્ત કરી છે. એક ટ્વિટમાં, પ્રધાનમંત્રી શ્રીએ કહ્યું; "ઓડિશાના ભૂતપૂર્વ સીએમ શ્રી હેમાનંદ બિસ્વાલજીના નિધનથી દુઃખી છું. તેઓ ઘણા વર્ષોથી જાહેર જીવનમાં સક્રિય હતા અને લોકોમાં વ્યાપકપણે કામ કર્યું હતું. આ દુઃખદ ઘડીમાં, મારા વિચારો તેમના પરિવાર અને સમર્થકો સાથે છે. ઓમ શાંતિ."
કેબિનેટે પોલિમેટલિક નોડ્યુલ્સના સંશોધન માટે ભારત અને ઇન્ટરનેશનલ સીબેડ ઓથોરિટી વચ્ચે કરારને લંબાવવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકે ભારત સરકારના પૃથ્વી વિજ્ઞાનના મંત્રાલય અને ઇન્ટરનેશનલ સીબેડ ઓથોરિટી (આઇએસએ) વચ્ચે પોલિમેટાલિક નોડ્યુલ્સના સંશોધન માટેના કરારને વધુ પાંચ વર્ષ (2017-22) માટે લંબાવવા મંજૂરી આપી છે. અગાઉનો કરાર 24મી માર્ચ, 2017માં પૂર્ણ થાય છે. આ કરારને લંબાવવાની સાથે હિંદ સમુદ્રની મધ્યમાં સ્થિત જળપ્રદેશમાં વચ્ચે ફાળવવામાં આવેલા વિસ્તારમાં પોલિમેટલિક નોડ્યુલ્સના ઉત્ખન્ન માટે વિશિષ્ટ અધિકારો જળવાઈ રહેશે અને રાષ્ટ્રીય અધિકારક્ષેત્રની બહારના વિસ્તારોમાં વાણિજ્યિક અને વ્યૂહાત્મક મૂલ્ય ધરાવતા સંસાધનો માટે નવી તકો ખોલશે. ઉપરાંત તે હિંદ સમુદ્રમાં હાજરી વધારવાની દ્રષ્ટિએ ભારત માટે વ્યૂહાત્મક મહત્ત્વ પ્રદાન કરશે, જ્યાં અન્ય આંતરરાષ્ટ્રીય દેશો પણ સક્રિય છે. પૃષ્ઠભૂમિ: પોલિમેટલિક નોડ્યુલ્સ (મેંગેનીઝ નોડ્યુલ્સ તરીકે પણ જાણીતા છે) બટાટા આકારના હોય છે, જે મુખ્યત્વે વિશ્વના સમુદ્રોમાં ઊંડે તળિયા પ્રચૂર પ્રમાણમાં ઉપલબ્ધ હોય છે. મેંગેનીઝ અને આયર્ન ઉપરાંત તેમાં નિકલ, કોપર, કોબાલ્ટ, લેડ, મોલીબ્ડેનમ, કેડમિયમ, વેનેડિયમ, ટિટેનિયમ હોય છે, જેમાંથી નિકલ, કોબાલ્ટ અને કોપરને આર્થિક અને વ્યૂહાત્મક રીતે મહત્ત્વપૂર્ણ માનવામાં આવે છે. ભારતે મંત્રીમંડળની મંજૂરી સાથે 25 માર્ચ, 2002ના રોજ ઇન્ટરનેશનલ સીબેડ ઓથોરિટી (આઇએસએ) (દરિયાના કાયદા પર પર સંમેલન હેઠળ સ્થાપિત સંસ્થા છે, જેમાં ભારત એક પક્ષ છે) સાથે હિંદ મહાસાગરના બેઝિનની વચ્ચે પોલિમેટલિક નોડ્યુલ્સ (પીએમએન)ના ઉત્ખન્ન માટે 15 વર્ષનો કરાર કર્યો છે. અત્યારે ભારત 75,000 ચોરસ કિમીનો વિસ્તાર ધરાવે છે, જે પીએમએનના ઉત્ખન્ન માટે તેના દક્ષિણ છેડાથી 2000 કિમીના અંતરે સ્થિત છે. કરારની જોગવાઈઓ અંતર્ગત અર્થ સાયન્સ મંત્રાલય સર્વે અને ઉત્ખનન, પર્યાવરણીય અસર આકારણી, વિવિધ રાષ્ટ્રીય સંસ્થાઓ એટલે કે નેશનલ ઇન્સ્ટિટ્યૂટ ઓફ ઓસનોગ્રાફી (એનઆઇઓ), ઇન્સ્ટિટ્યૂટ ઓફ મિનરલ્સ એન્ડ મટિરિઅલ્સ ટેકનોલોજી (આઇએમએમટી), નેશનલ મેટલર્જિકલ લેબોરેટરી (એનએમએલ), નેશનલ સેન્ટર ફોર એન્ટાર્કટિકા એન્ડ ઓસન રિસર્ચ (એનસીએઓઆર), નેશનલ ઇન્સ્ટિટ્યૂટ ઓફ ઓસન ટેકનોલોજી (એનઆઇઓટી) વગેરે મારફતે પોલિમેટલિક નોડ્યુલ્સ પ્રોગ્રામ હેઠળ ટેકનોલોજી વિકાસ (ખનીજ અને ધાતુશાસ્ત્ર) હાથ ધરે છે. ભારત કરારની તમામ જવાબદારીઓ પૂર્ણ કરે છે.
પ્રધાનમંત્રીએ વિજય દશમીના પાવન પ્રસંગે 7 નવી સંરક્ષણ કંપનીઓના લોકાર્પણ કાર્યક્રમમાં વીડિયો દ્વારા સંબોધન કર્યું

પ્રધાનમંત્રી શ્રી નરેન્દ્ર મોદીએ સાત નવી સંરક્ષણ કંપનીઓનું રાષ્ટ્રને લોકાર્પણ કરવા માટે સંરક્ષણ મંત્રાલય દ્વારા યોજવામાં આવેલા કાર્યક્રમમાં વીડિયો મારફતે સંબોધન કર્યું હતું. સંરક્ષણ મંત્રી શ્રી રાજનાથસિંહ અને રાજ્ય સંરક્ષણ મંત્રી અજય ભટ્ટ તેમજ અન્ય મહાનુભાવો આ પ્રસંગે ઉપસ્થિત રહ્યા હતા. આ પ્રસંગે સંબોધન કરતા પ્રધાનમંત્રીએ નોંધ્યું હતું કે, આજે વિજય દશમીનો પાવન પ્રસંગ છે અને આજના દિવસે શસ્ત્રો અને હથિયારોનું પૂજન કરવાની પરંપરા છે. તેમણે જણાવ્યું હતું કે, ભારતમાં આપણે સત્તાને સર્જનના માધ્યમ તરીકે જોઇએ છીએ. તેમણે ટિપ્પણી કરી હતી કે, આવી જ ભાવના સાથે, રાષ્ટ્ર શક્તિની દિશામાં આગળ વધી રહ્યો છે. તેમણે ડૉ. એ.પી.જે. અબ્દુલ કલામને શ્રદ્ધાંજલિ અર્પણ કરી હતી અને જણાવ્યું હતું કે, ડૉ. કલામે પોતાનું આખું જીવન રાષ્ટ્રને વધુ શક્તિશાળી બનાવવા માટે સમર્પિત કરી દીધું હતું અને કહ્યું હતું કે, ઓર્ડનન્સ (આયુધ) ફેક્ટરીઓના પુનર્ગઠન અને સાત નવી કંપનીઓના સર્જનથી ભારતને શક્તિશાળી બનાવવાના તેમના સપનાંને વધુ તાકાત મળશે. તેમણે ઉમેર્યું હતું કે, નવી સંરક્ષણ કંપનીઓ આપણા એવા વિવિધ સંકલ્પનો એક હિસ્સો છે જે આપણી સ્વતંત્રતાના આ અમૃત કાળ દરમિયાન આપણા દેશના નવા ભવિષ્યનું નિર્માણ કરવા માટે આપણું રાષ્ટ્ર સિદ્ધ કરી રહ્યું છે પ્રધાનમંત્રીએ વધુમાં કહ્યું હતું કે, આ કંપનીઓ બનાવવાનો નિર્ણય ઘણા લાંબા સમયથી અટવાયેલો હતો અને તેમણે વિશ્વાસ વ્યક્ત કર્યો કે આ 7 નવી કંપનીઓ આગામી સમયમાં દેશની સૈન્ય તાકાત માટે મજબૂત આધાર તૈયાર કરશે. ભારતની ઓર્ડનન્સ ફેક્ટરીઓના કિર્તીમાન ભૂતકાળની નોંધ લેતા પ્રધાનમંત્રીએ ટિપ્પણી કરી હતી કે, સ્વતંત્રતાના સમયગાળા પછી આ કંપનીઓને અપગ્રેડ કરવાની જરૂરિયાતને અવગણવામાં આવી છે જેના કારણે દેશની જરૂરિયાતોને પૂરી કરવા માટે વિદેશી પૂરવઠાકારો પર નિર્ભરતા વધી છે. તેમણે ઉમેર્યું હતું કે, “આ સાત સંરક્ષણ કંપનીઓ આ પરિસ્થિતિને પરિવર્તિત કરવામાં ઘણી મોટી ભૂમિકા નિભાવશે.” તેમણે એવો પણ ઉલ્લેખ કર્યો હતો કે, આ નવી કંપનીઓ આત્મનિર્ભર ભારતની દૂરંદેશીને અનુરૂપ રહીને આયાતની અવેજ તરીકે ઘણી મોટી ભૂમિકા અદા કરશે. તેમણે ઉમેર્યું હતું કે, રૂ. 65,000 કરોડ કરતાં વધુની ઓર્ડર બુક આ કંપનીઓમાં દેશનો વધી રહેલો વિશ્વાસ પ્રતિબિંબિત કરે છે. તાજેતરના ભૂતકાળમાં હાથ ધરવામાં આવેલી એવી વિવિધ પહેલ અને સુધારાઓને તેમણે યાદ કર્યા હતા જેના કારણે સંરક્ષણ ક્ષેત્રમાં અભૂતપૂર્વ વિશ્વાસ, પારદર્શિતા અને ટેકનોલોજી આધારિત અભિગમ આવ્યો છે. તેમણે ઉમેર્યું હતું કે, આજે ખાનગી અને જાહેર ક્ષેત્ર રાષ્ટ્રીય સુરક્ષાના મિશનમાં એકબીજા સાથે હાથ મિલાવીને કામ કરી રહ્યા છે. તેમણે ઉત્તરપ્રદેશ અને તમિલનાડુના સંરક્ષણ કોરિડોરને નવા અભિગમના ઉદાહરણ ગણાવ્યા હતા. તેમણે નોંધ્યું હતું કે યુવાનો અને
આસામમાં વિવિધ વિકાસલક્ષી પરિયોજનાઓના શિલાન્યાસ અને ઉદઘાટન સમારોહમાં પ્રધાનમંત્રીના સંબોધનનો મૂળપાઠ

ભારત માતા કી– જય, ભારત માતા કી– જય, ભારત માતા કી– જય. धेमाजिर हारुवा भूमिर परा अखमबाखीक एई बिखेख दिनटोट मइ हुभेच्छा आरु अभिनंदन जनाइछो ! મંચ પર ઉપસ્થિત આસામના રાજ્યપાલ પ્રોફેસર જગદીશ મુખીજી, અહીંના લોકપ્રિય યશસ્વી મુખ્યમંત્રી શ્રીમાન સર્વાનંદ સોનોવાલજી, કેન્દ્રીય મંત્રીમંડળના મારા સાથી શ્રી ધર્મેન્દ્ર પ્રધાનજી, શ્રી રામેશ્વર તેલીજી, આસામ સરકારના મંત્રી ડૉ. હિમંતા બિશ્વા સરમાજી, રાજ્ય સરકારના અન્ય મંત્રીશ્રીઓ, સાંસદગણ, ધારાસભ્ય ગણ અને વિશાળ સંખ્યામાં પધારેલા આસામનાં મારા વ્હાલાં ભાઇઓ અને બહેનો. આ મારું સદનસીબ છે કે આજે મને ત્રીજી વાર ઘેમાજી આવવાનું અને આપ સૌના દર્શન કરવાનું સૌભાગ્ય મળ્યું અને દર વખતે અહીંના લોકોની આત્મીયતા, અહીંના લોકોનો લગાવ, અહીંના લોકોના આશીર્વાદ મને વધુને વધુ મહેનત કરવા, આસામ માટે, ઉત્તર–પૂર્વ માટે કઈ ને કઈ નવું કરવાની પ્રેરણા આપતા આવ્યા છે. જ્યારે હું અહીં ગોગામુખમાં ઇન્ડિયન એગ્રિકલ્ચર રિસર્ચ ઇન્સ્ટીટ્યુટનો શિલાન્યાસ કરવા આવ્યો હતો ત્યારે મેં કહ્યું હતું કે નૉર્થ ઇસ્ટ ભારતના ગ્રોથનું નવું એન્જિન બનશે. આજે આપણે આ વિશ્વાસને આપણી નજર સામે ધરતી પર ઉતરતા જોઇ રહ્યા છીએ. ભાઇઓ અને બહેનો, બ્રહ્મપુત્રના આ જ ઉત્તરીય કિનારેથી, આઠ દાયકા અગાઉ આસામીઝ સિનેમાને પોતાની યાત્રા, જૉયમતી ફિલ્મ સાથે શરૂ કરી હતી. આ વિસ્તારે આસામની સંસ્કૃતિનું ગૌરવ વધારનાર અનેક વ્યક્તિત્વ આપ્યા છે. રૂપકુંવર જ્યોતિ પ્રસાદ અગ્રવાલ હોય, કલાગુરુ બિષ્ણુ પ્રસાદ રાભા હોય, નચસૂર્ય ફણિ સરમા હોય, એમણે આસામની ઓળખને નવી ઊંચાઈઓ પર પહોંચાડી. ભારતરત્ન ડૉ. ભૂપેન્દ્ર હજારિકાજીએ ક્યારેક લખ્યું હતું– लुइतुर पार दुटि जिलिक उठिब राति, ज्बलि हत देवालीर बन्ति। બ્રહ્મપુત્રના બન્ને કિનારા દિવાળીમાં પ્રગટાવનારા દીવડાથી ઝગમગ હશે અને કાલે મેં ખાસ કરીને સોશિયલ મીડિયામાં જોયું કે તમે આ વિસ્તારમાં કેવી રીતે દિવાળી મનાવી અને કેવી રીતે હજ્જારો દીવડા પ્રગટાવ્યા. દીવાનો એ પ્રકાશ શાંતિ અને સ્થિરતા વચ્ચે આસામમાં થઈ રહેલા વિકાસની તસવીર પણ છે. કેન્દ્ર અને આસામ સરકાર ભેગા મળીને રાજ્યના સંતુલિત વિકાસમાં જોતરાયેલી છે અને આ વિકાસનો એક મોટો આધાર છે આસામનું ઇન્ફ્રાસ્ટ્રક્ચર. સાથીઓ, નૉર્થ બૅન્કમાં ભરપૂર સામર્થ્ય હોવાં છતાં અગાઉની સરકારોએ આ ક્ષેત્ર સાથે સાવકો વ્યવહાર કર્યો. અહીંની કનેક્ટિવિટી હોય, હૉસ્પિટલ હોય, શૈક્ષણિક સંસ્થાઓ હોય, ઉદ્યોગ હોય, અગાઉની સરકારોની અગ્રતામાં દેખાતા જ ન હતા. સબકા સાથ– સબકા વિકાસ અને સબકા વિશ્વાસ આ મંત્ર પર કામ કરતી અમારી સરકારે, સર્વાનંદજીની સરકારે આ ભેદભાવને દૂર કર્યો. જે બોગીબીલ બ્રિજની આ વિસ્તાર વર્ષોથી રાહ જોતો હતો એનું કામ અમારી સરકારે જ ઝડપથી પૂરું કરાવ્યું. નૉર્થ બૅન્કમાં બ્રૉડ ગૅજ રેલવે લાઇન અમારી સરકાર આવ્યા બાદ જ આવી શકી. બ્રહ્મપુત્ર પર બીજો કલિયાભુમુરા બ્રિજ અહીંની કનેક્ટિવિટીને વધુ વધારશે. એને પણ ઝડપથી પૂર્ણ કરાઇ રહ્યો છે. નૉર્થ બૅન્કમાં ચાર–લેનના નેશનલ હાઈવેનું કામ પણ ઝડપથી ચાલી રહ્યું છે. ગત સપ્તાહે જ મહાબાહુ બ્રહ્મપુત્રથી અહીં જળમાર્ગ કનેક્ટિવિટીને લઈને નવા કામોની શરૂઆત થઈ છે. બોંગાઇગાંવના જોગીઘોપામાં એક મોટા ટર્મિનલ અને લૉજિસ્ટિક પાર્ક પર પણ કામ શરૂ થઈ ચૂક્યું છે. સાથીઓ, આની જ કડીમાં આજે આસામને 3 હજાર કરોડથી વધુના
પ્રધાનમંત્રી આજે વિશ્વ સૂફી મંચને સંબોધિત કરશે

પ્રધાનમંત્રી શ્રી નરેન્દ્ર મોદી આજે સાંજે વિશ્વ સૂફી મંચને સંબોધિત કરશે. આ મંચનું આયોજન ઓલ ઇન્ડિયા ઉલેમા એન્ડ મશાઇખ બોર્ડ દ્વારા વધતા વૈશ્વિક આતંકવાદ સામે લડવામાં સૂફીવાદની ભૂમિકા પર વિચાર વિમર્શ કરવા માટે કરવામાં આવ્યું છે. આ મંચ કટ્ટરવાદ અને ધર્મના નામ પર આતંકવાદનો ઉપયોગ કરવા સાથે જોડાયેલા મામલાઓ સામે લડવા માટે દીર્ધકાલિક વિકલ્પો પર ચર્ચા કરશે. તેમાં ઇસ્લામની ઉદાર વિચારધારાને વૈશ્વિક કેન્દ્રોમાં એક હોવાના નાતે ભારતની ભૂમિકા પર બળ આપવાની અને તેની પુષ્ટિ કરવાની સંભાવના છે. આજથી પ્રારંભ થઇ રહેલા આ ચાર દિવસીય કાર્યક્રમમાં 20 દેશોના 200થી વધારે પ્રતિનિધિઓ ભાગ લે તેવી સંભાવના છે. તેમાં અન્ય દેશોની સાથે મિસ્ત્ર, જોર્ડન, તુર્કી, બ્રિટન, અમેરિકા, કેનેડા અને પાકિસ્તાનના આધ્યાત્મિક નેતાઓ, વિદ્વાનો, શિક્ષાવિદો અને ધર્મશાસ્ત્રીઓ ભાગ લે તેવી સંભાવના છે.
પ્રધાનમંત્રીએ લોકમાન્ય બાળગંગાધર તિલકને તેમની જન્મજયંતી પર શત શત વંદન કર્યા

પ્રધાનમંત્રી શ્રી નરેન્દ્ર મોદીએ લોકમાન્ય બાળગંગાધર તિલકને તેમની જન્મજયંતી પર શત શત વંદન કર્યા હતા અને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે, “મહાન બાળગંગાધર તિલકે સ્વતંત્રતાના સંઘર્ષમાં પોતાના સર્વસ્વ અર્પણ કરી દેવા ભારતીયોને પ્રેરિત કર્યા હતા. હું તેમને તેમની જન્મજયંતી પર શત શત વંદન કર્યા હતા. લોકમાન્ય તિલકના પ્રયાસોથી દેશવાસીઓમાં સ્વમાન અને આત્મવિશ્વાસ જાગ્યો હતો, જેમણે ભારતના ઇતિહાસને ઘડવામાં પ્રદાન આપ્યું હતું.”
ભારત અને અફઘાનિસ્તાન વચ્ચે પોલિસ તાલિમ અને વિકાસ અંગે ટેકનિકલ સહયોગ બાબતે થયેલા દ્વિપક્ષી સમજૂતિ કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ પદે મળેલી કેબિનેટની બેઠકમાં ભારત અને અફઘાનિસ્તાન વચ્ચે પોલિસ તાલિમ અને વિકાસ અંગે થયેલા દ્વિપક્ષી સમજૂતિ કરારને બહાલી આપવામાં આવી છે. આ સમજૂતિના કરારથી અફઘાનિસ્તાન નેશનલ પોલિસને ક્ષમતા નિર્માણમાં સહાય થશે અને આ વિસ્તારની સુરક્ષા વ્યવસ્થામાં વધારો થશે. આ સમજૂતિના કરાર પર હસ્તાક્ષર થયાની તારીખથી 5 વર્ષ માટે તેને મંજૂરી આપવામાં આવી છે અને વધુ ફેરફારો કર્યા વગર અથવા તો રિવિઝન કર્યા વગર તેને વધુ 5 વર્ષ માટે લંબાવી શકાશે. પશ્ચાદ્દભૂમિકાઃ ભારત અને અફઘાનિસ્તાન વચ્ચે મૈત્રીપૂર્ણ સંબંધો છે અને અફઘાનિસ્તાન નેશનલ પોલિસના કર્મચારીઓ નિયમિતપણે તાલિમના હેતુથી ભારતની વિવિધ તાલિમ સંસ્થાઓમાં આવે છે. ભારત અને અફઘાનિસ્તાન દ્વારા વ્યૂહાત્મક ભાગીદારી અંગે બંને દેશો વચ્ચે ઓક્ટોબર 2011માં હસ્તાક્ષર કરવામાં આવ્યા હતા. મિનિસ્ટ્રી ઓફ ઈન્ટિરિયર એફેર્સ, અફઘાનિસ્તાન, યુનાઈટેડ નેશન્સ ડેવલપમેન્ટ પ્રોગ્રામ (
પ્રધાનમંત્રીની 31-12-2017ના રોજ ‘મન કી બાત’ કાર્યક્રમનો મૂળપાઠ

મારા પ્રિય દેશવાસીઓ, નમસ્કાર. ‘મન કી બાત’નો આ વર્ષનો આ અંતિમ કાર્યક્રમ છે અને સંયોગ જુઓ કે આજે વર્ષ 2017નો પણ અંતિમ દિવસ છે. આ આખું વર્ષ ઘણી બધી વાતો અમે અને તમે શૅર કરી. ‘મન કી બાત’ માટે તમારા ઘણા બધા પત્રો, કોમેન્ટસ, વિચારોનું આ આદાન-પ્રદાન, મારા માટે તો હંમેશાં એક નવી ઊર્જા લઈને આવે છે. કેટલાક કલાકો પછી વર્ષ બદલાઈ જશે પરંતુ આપણી વાતોનો આ ક્રમ આગળ પણ આ રીતે જ ચાલુ રહેશે. આવનારા વર્ષમાં આપણે વધુ નવીનવી વાતો કરીશું, નવા અનુભવો શૅર કરીશું. તમને બધાને વર્ષ 2018ની અનેક-અનેક શુભકામનાઓ. હમણાં ગત 25મી ડિસેમ્બરે વિશ્વભરમાં નાતાલનો તહેવાર ધૂમધામથી મનાવાયો. ભારતમાં પણ લોકોએ ઘણા ઉત્સાહથી આ તહેવાર મનાવ્યો. ક્રિસમસના આ અવસર પર આપણે બધા ઈસા મસીહના મહાન ઉપદેશને યાદ કરીએ છીએ અને ઈશા મસીહે સૌથી વધુ જે વાત પર ભાર મૂક્યો હતો તે હતો – ‘સેવાભાવ’. સેવાની ભાવનાનો સાર આપણે બાઇબલમાં પણ જોઈએ છીએ.